Diari Oficial de la Generalitat Valenciana




DOGV – Disposició
=================

Compartir

Compartir

Tornar

Guardar el document Descarregar les metadades en format XML

Sumari del DOGV 9642, del 18-07-2023 (2023/8166)

RESOLUCIÓ de 14 de juliol de 2023, de la Direcció General de Comerç, Artesania i Consum, per la qual es convoquen subvencions en l'exercici 2023, destinades al Programa de modernització del comerç: fons tecnològic, en el marc del Pla de recuperació, transformació i resiliència.
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9642

Data del DOGV
:   18-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/8166

CVE


Data del document
:   14-07-2023

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * [Conselleria d'Economia Sostenible, Sectors Productius, Comerç i Treball](javascript:void(0))
    * [ajuda pública](javascript:void(0))

RESOLUCIÓ de 14 de juliol de 2023, de la Direcció General de Comerç, Artesania i Consum, per la qual es convoquen subvencions en l'exercici 2023, destinades al Programa de modernització del comerç: fons tecnològic, en el marc del Pla de recuperació, transformació i resiliència. [2023/8166]  
El Consell Europeu del 21 de juliol de 2020, conscient de la necessitat de fer un esforç singular i un plantejament innovador que impulsen la convergència, la resiliència i la transformació a la Unió Europea, després de l'impacte causat en l'economia per la pandèmia de la COVID-19, va acordar un paquet de mesures de gran abast, conegut com l'Instrument de Recuperació de la Unió Europea (Next Generation EU), per import de 750.000 milions d'euros, compost per dos instruments: el Mecanisme per a la Recuperació i la Resiliència (d'ara endavant, MRR), i l'Ajuda a la Recuperació per a la Cohesió i els Territoris d'Europa (REACT-EU). A conseqüència d'aquests acords, la Unió Europea va adoptar el Reglament (UE) 2020/2094, del Consell, de 14 de desembre de 2020, pel qual s'estableix un Instrument de Recuperació de la Unió Europea per a donar suport a la recuperació després de la crisi de la COVID-19, i el Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència.  
  
Aquest finançament està ajudant els estats membres de la Unió Europea a fer front als efectes econòmics i socials de la pandèmia, i garanteix, alhora, que les seues economies emprenguen les transicions ecològica i digital per a ser més sostenibles i resilients, amb inversions que acceleren la recuperació i reforcen el creixement a llarg termini, perquè el mercat interior funcione correctament amb petites i mitjanes empreses (pimes) sòlides, que puguen augmentar la capacitat de resposta i afrontar altres reptes.  
D'acord amb això anterior, el Govern d'Espanya va elaborar el Pla de recuperació, transformació i resiliència “Espanya Pot” (d'ara endavant, Pla de recuperació), que inclou deu polítiques tractores o palanques que incideixen directament en aquells sectors productius amb major capacitat de transformació del teixit econòmic i social. El Pla de recuperació va ser aprovat pel Consell el 13 de juliol de 2021, de conformitat amb el que s'estableix en els articles 18 i 20 del Reglament (UE) 2021/241, del Parlament Europeu i del Consell, de 12 de febrer de 2021.  
De les deu polítiques tractores, la cinquena, “Modernització i digitalització del teixit industrial i de la pime, recuperació del turisme i impuls a una Espanya nació emprenedora”, se centra essencialment en la competitivitat industrial i de les pimes.   
Els projectes que constitueixen aquest pla de recuperació, alineats amb els objectius del Mecanisme de Recuperació i Resiliència, la transició verda i la digital, han permés la realització de reformes estructurals, mitjançant canvis normatius i inversions que faciliten, d'una banda, una adaptació del model productiu per a la recuperació de l'economia després de la pandèmia causada per la COVID-19, i, d'una altra, una transformació cap a una estructura més resilient que permeta que aquest model puga fer front amb èxit a altres possibles crisis o desafiaments en el futur.  
Per al sector del comerç, la digitalització és un repte ineludible i, amb els efectes provocats per la crisi de la COVID-19, a més, és ja inajornable, especialment per a les empreses més xicotetes. Els projectes en el sector del xicotet comerç tenen com a objecte incorporar noves tecnologies que permeten que el comerç local responga als nous hàbits de consum, en el marc del fons tecnològic.  
La línia d'ajudes regulada per la Resolució de 21 de desembre de 2022, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022, destinades al Programa de modernització del comerç: fons tecnològic, en el marc del Pla de recuperació, transformació i resiliència, finançat per la Unió Europea - Next Generation EU (DOGV núm. 9497, de 26.12.2022), s'incardina en el Component 13 del Pla de recuperació, denominat “Impuls a la pime”, en la inversió 4 “Suport al comerç”, dins de l'actuació “Programa de modernització del comerç: fons tecnològic”, que inclou una línia d'ajudes per a xicotets i mitjans comerciants, de manera individual o a través d'associacions, per la seua generació d'ocupació i cohesió social, per al finançament de projectes en el sector tendents a la incorporació de noves tecnologies que permeten al comerç local donar resposta als nous hàbits de consum, i que impacten en la transformació digital i sostenibilitat del mateix establiment o en el seu model de negoci.  
  
D'acord amb la terminologia de decisió d'execució del Consell, relativa a l'aprovació de l'avaluació del PRTR d'Espanya (Council Implementing Decision, d'ara endavant CID) i el seu document annex, la distribució dels crèdits que corresponen a Espanya està vinculada al compliment de les següents fites i objectius de l'Objectiu 210 del CID: almenys 200 pimes o associacions empresarials del sector comercial hauran d'haver rebut subvencions del fons tecnològic, de conformitat amb el que es disposa en la Guia tècnica sobre l'aplicació del principi de “no causar un perjudici significatiu” (DNSH), mitjançant l'ús d'una llista d'exclusió i el requisit de compliment de la legislació mediambiental pertinent de la UE i nacional”. Això inclou el compliment de les condicions específiques previstes en el Component 13, Inversió 4.1.2 en què s'emmarca, en allò que fa referència al principi DNSH, i, especialment, les recollides en els apartats 3, 6, 7 i 8 del document del component del pla.  
En relació amb l'obligació general de respecte al principi DNSH, entre les obligacions per a complir el que es disposa en el Pla de recuperació, transformació i resiliència (PRTR); en el Reglament (UE) 2021/241, del Parlament Europeu i del Consell, de 12 de febrer de 2021, pel qual s'estableix el Mecanisme de Recuperació i Resiliència, i en la seua normativa de desenvolupament, es troba la de respectar el principi de no causar un perjudici significatiu al medi ambient (principi DNSH per les seues sigles en anglés, «Do No Significant Harm»). Aquesta mesura té un impacte previsible nul o insignificant sobre l'objectiu mediambiental relacionat, atesa la seua naturalesa, si bé els criteris de selecció asseguraran el compliment del patrimoni comunitari i nacional en matèria mediambiental, segons el principi de la Guia tècnica (2021/C58/01) de “no causar un perjudici significatiu al medi ambient”. Quedaran, en tot cas, exclosos del finançament les activitats i els actius següents:   
• Mitigació del canvi climàtic o inversions relacionades amb combustibles fòssils (inclòs l'ús posterior), excepte per a calefacció / energia a base de gas natural que complisquen les condicions establides en l'annex III de la guia DNSH o activitats en el marc de l'MTS amb emissions de GEI projectades que no siguen substancialment inferiors als valors de referència establits per a l'assignació gratuïta.   
  
• Economia circular o inversions en instal·lacions d'abocadors de residus, en plantes de tractament biològic mecànic (MBT) i incineradores per al tractament de residus. Aquesta exclusió no s'aplica a inversions en: plantes dedicades exclusivament al tractament de residus perillosos no reciclables; plantes existents, on la inversió té el propòsit d'augmentar l'eficiència energètica, capturar gasos de fuita per a emmagatzematge o ús o recuperar materials de les cendres d'incineració, sempre que aquestes inversions no donen lloc a un augment de la capacitat de processament de residus de les plantes o a una extensió de la vida útil de la planta o activitats en les quals l'eliminació a llarg termini de deixalles pot causar danys a llarg termini al medi ambient (per exemple, deixalles nuclears).   
La línia de fons tecnològic finançarà inversions en:   
• Noves tecnologies dirigides a millorar diferents àrees de l'estratègia comercial en línia i de comunicació, del model de negoci i de l'experiència de compra.  
 • Noves tecnologies per a l'adaptació de l'espai físic de venda tant a les noves necessitats i hàbits de consum dels consumidors com a nous models de gestió.   
• Millorar l'eficiència i sostenibilitat del lliurament d'última milla mitjançant la incorporació de solucions tecnològiques.   
• Implementació de solucions per a millorar l'eficiència en el consum energètic i d'altres subministraments en els establiments comercials.   
Segons l'anterior, el sol·licitant haurà d'aportar declaració responsable de no perjudici significatiu als sis objectius mediambientals i una breu justificació.  
Així mateix, amb la finalitat d'acomplir les obligacions que l'article 22 de l'esmentat Reglament (UE) 241/2021, del Parlament Europeu i del Consell, de 12 de febrer de 2021, imposa a Espanya en relació amb la protecció dels interessos financers de la Unió; com a beneficiària dels fons de l'MRR, la Conselleria d'Economia Sostenible, Sectors Productius, Comerç i Treball disposa d'un Pla de mesures antifrau. Aquest pla serveix per a garantir i declarar que, en el seu respectiu àmbit d'actuació, els fons corresponents s'han utilitzat de conformitat amb les normes aplicables, en particular, pel que fa a la prevenció, detecció, correcció i persecució del frau, la corrupció, els conflictes d'interessos i el doble finançament. És per això, que aquesta convocatòria posa de manifest l'obligatòria adhesió de les beneficiàries al Pla de mesures antifrau i anticorrupció i conflicte d'interessos que siga aplicable. Aquesta obligació s'imposa amb la mateixa finalitat abans esmentada, de garantir i declarar que, en el seu respectiu àmbit d'actuació, els fons corresponents s'han utilitzat de conformitat amb les normes aplicables, en particular, pel que fa a la prevenció, detecció i correcció del frau, la corrupció i els conflictes d'interessos, tots ells a través de la documentació establida en les bases reguladores.  
  
Per a complir l'Objectiu 210 anteriorment esmentat, i aplicant els criteris de distribució del crèdit en les diferents comunitats autònomes i ciutats autònomes realitzat per la Conferència Sectorial de Comerç de data 9 de maig de 2022, s'estableix un nombre mínim de pimes o associacions comercials que hauran de rebre ajuda procedent del fons tecnològic a través d'adjudicacions de cada comunitat autònoma en els dos anys d'execució. En virtut d'aquest acord, a la Comunitat Valenciana li correspon un mínim de 21 pimes o associacions de comerç en els exercicis 2022 i 2023.  
Aquest objectiu ja s'ha aconseguit amb la convocatòria del exercici 2022, i han obtingut ajuda un total de 29 pimes comercials amb un import de subvenció que puja a 432.430,70 euros i una única associació comercial amb una subvenció de 12.334,74 euros.   
Per tant, en aquesta línia de subvenció han quedat un total de 4.383.669,56 euros de romanents no compromesos corresponents a la convocatòria de l'exercici 2022, aprovada mitjançant la Resolució de 21 de desembre de 2022, de la Conselleria d'Economia Sostenible, Sectors Productius, Comerç i Treball.  
D'acord amb l'article 44. b) del Reial decret llei 36/2020, de 30 de desembre, a l'efecte del que es disposa en la regla sisena de l'article 86.2 de la Llei 47/2003, de 26 de novembre, general pressupostària, de la quantitat que corresponga transferir a cada comunitat autònoma no es descomptaran els romanents de fons no compromesos resultants al final de cada exercici per a aqueixos crèdits, que estiguen en poder de les comunitats autònomes, que continuaran mantenint el destí específic per al qual van ser transferits.  
Els crèdits transferits queden legalment afectats al finançament de les actuacions acordades, de manera que possibiliten el compliment dels objectius comunitaris en la matèria i de les fites i els objectius del Component 13 del PRTR, i es preveu el reintegrament total o parcial d'aquests en cas de no realitzar-se la despesa o en cas d'incompliment total o parcial dels objectius previstos, d'acord amb el que es disposa en l'article 7 de la Llei 31/2022, de 23 de desembre, de pressupostos generals de l'Estat per a l'any 2023, i en l'article 37.4 del Reial decret llei 36/2020, de 30 de desembre.  
El projecte de la Llei de pressupostos de la Generalitat per a l'exercici 2023 inclou dins del programa 721.99 MRR. Economia sostenible, sectors productius, comerç i consum, la línia pressupostària S0934, denominada «Programa de modernització del comerç: fons tecnològic”, de capítol VII, que finança les ajudes recollides en aquestes bases reguladores.  
De conformitat amb la regulació d'aquestes ajudes establida en la Resolució de 21 de desembre de 2022; en el Reial decret llei 36/2020, de 30 de desembre, pel qual s'aproven mesures urgents per a la modernització de l'Administració pública i per a l'execució del Pla de recuperació, transformació i resiliència, i en el Decret llei 6/2021, d'1 d'abril, de mesures urgents en matèria econòmica administrativa per a l'execució d'actuacions finançades per instruments europeus per a donar suport a la recuperació de la crisi conseqüència de la COVID-19, sempre que es complisquen els requisits establits en el Reial decret llei 36/2020, el procediment de concessió d'aquestes subvencions es tramitarà en règim de concurrència no competitiva, entesa com a modalitat de la concurrència competitiva, que es concedirà per rigorós ordre de presentació de sol·licituds fins a l'esgotament del crèdit pressupostari disponible, i s'iniciarà d'ofici mitjançant convocatòria pública.  
  
D'acord amb la base novena de la Resolució de 21 de desembre de 2022, la Direcció General de Comerç, Artesania i Consum serà l'òrgan competent per a la convocatòria d'ajudes que seran publicades en el DOGV, de conformitat amb les consignacions pressupostàries existents.   
  
D'altra banda, la Llei 18/2022, de 28 de setembre, de creació i creixement d'empreses en relació amb la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials, i el Reial decret llei 5/2023, de 28 de juny, pel qual s'adopten i prorroguen determinades mesures de resposta a les conseqüències econòmiques i socials de la Guerra d'Ucraïna, de suport a la reconstrucció de l'illa de la Palma i a altres situacions de vulnerabilitat; de transposició de directives de la Unió Europea en matèria de modificacions estructurals de societats mercantils i conciliació de la vida familiar i la vida professional dels progenitors i els cuidadors; i d'execució i compliment del dret de la Unió Europea, modifiquen els articles 13 i 31 de la Llei 38/2003, de 17 de novembre, general de subvencions, incorporant en l'article 13.3.bis per a subvencions d'import superior a 30.000 euros, que les persones físiques i jurídiques, distintes de les entitats de dret públic, amb ànim de lucre subjectes a l'esmentada Llei 3/2004, hauran d'acreditar complir, de conformitat amb el que s'estableix en aquest article, els terminis de pagament que s'establisquen en l'esmentada llei per a obtindre la condició de beneficiària o entitat col·laboradora. Qualsevol finançament que permeta el cobrament anticipat de l'empresa proveïdora es considerarà vàlid a l'efecte del compliment d'aquesta obligació, sempre que el seu cost siga a compte del client i es faça sense possibilitat de recurs al proveïdor en cas d'impagament.   
  
Així mateix, d'acord amb la modificació de l'article 31.2 de la Llei 38/2003, realitzada per la Llei 18/2022, quan la beneficiària de la subvenció siga una empresa, les despeses subvencionables en les quals haja incorregut en les seues operacions comercials hauran d'haver sigut abonades en els terminis de pagament previstos en la normativa sectorial que li siga aplicable o, en defecte d'això, en els establits en la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials.  
Per tot això, i de conformitat amb el que s'estableix en l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 9 del Decret 5/2019, de 16 de juny, del president de la Generalitat, pel qual es determinen el nombre i la denominació de les conselleries, i les seues atribucions; en el Decret 175/2020, de 30 d'octubre, del Consell, d'aprovació del Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'Ordre 10/2022, de 26 de setembre, que desplega aquest Decret; en la Resolució de 21 de desembre de 2022, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022 destinades al Programa de modernització del comerç: fons tecnològic, en el marc del Pla de recuperació, transformació i resiliència, resolc:  
  
  
Primer. Objecte de la convocatòria, condicions i finalitat de la concessió  
1. Es convoquen ajudes en matèria de comerç en l'exercici 2023, en els termes establits en les bases reguladores aprovades per la Resolució de 21 de desembre de 2022, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es convoquen subvencions en l'exercici 2022, destinades al Programa de modernització del comerç: fons tecnològic, en el marc del Pla de recuperació, transformació i resiliència (bases reguladores en les referències posteriors en aquesta norma), publicades en el DOGV núm. 9497, de 26 de desembre de 2022, destinades a donar suport i impulsar la competitivitat i modernització, a través de la transformació digital i sostenible de les petites i mitjanes empreses de comerç al detall.  
2. La finalitat d'aquestes ajudes és finançar el desenvolupament de plans i projectes de contingut tecnològic, innovador i sostenible que, presentats per les petites i mitjanes empreses de comerç al detall, ja siga de manera individual o a través de les seues associacions, incidisquen en la gestió de l'activitat comercial i en el seu model de negoci, i garantir-ne l'adaptació als nous hàbits de consum, modalitats de venda, posicionament i distribució, fent les empreses més competitives i resilients. Els projectes elegibles hauran de complir el principi de “no causar un perjudici significatiu” a objectius mediambientals en virtut del Reglament relatiu al Mecanisme de Recuperació i Resiliència.  
  
3. La convocatòria s'emmarca en la inversió 4, Suport al comerç, del Component 13, Impuls a la PIME, del Pla de recuperació, i contribuirà als objectius associats a aquesta, d'acord amb la normativa reguladora del mecanisme de recuperació i resiliència i del Pla de recuperació a escala europea i nacional.  
4. Les condicions per a la sol·licitud, tramitació, resolució i notificació seran les establides en les bases reguladores indicades.  
5. El pagament de l'ajuda s'ordenarà segons el que es disposa en la base dotze de les bases reguladores.  
6. Les ajudes regulades en aquesta resolució, en aplicació del Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, són compatibles amb el mercat interior i no n'és necessària la notificació a la Comissió Europea, ja que no compleixen tots els requisits de l'apartat 1 de l'article 107 del TFUE, atés que aquestes ajudes s'acullen al règim de minimis, i, per tant, estan sotmeses al Reglament (UE) 1407/2013 de la Comissió, de 18 de desembre de 2013, relatiu a l'aplicació dels articles 107 i 108 del Tractat de Funcionament de la Unió Europea a les ajudes de minimis (DO L 352, de 24.12.2013), modificat pel Reglament (UE) núm. 2020/972, de la Comissió, de 2 de juliol de 2020, pel qual es modifica el Reglament (UE) núm. 1407/2013, respecte a la seua pròrroga i, el Reglament 651/2014, quant a la seua pròrroga i als ajustos pertinents (DO L 215, de 07.07.2020). En conseqüència, les beneficiàries no podran obtindre ajudes acollides a aquest règim, l'import acumulat de les quals en un període de tres exercicis fiscals supere el límit de 200.000 euros.  
  
  
Segon. Finançament  
1. Per a l'exercici 2023, les ajudes recollides en aquesta convocatòria, de conformitat amb el que s'estableix en la Llei 9/2022, de 30 de desembre, de pressupostos de la Generalitat per a l'exercici 2023, així com els fons no compromesos resultants després de la resolució de la convocatòria realitzada en l'exercici 2022, es finançaran amb càrrec a la línia pressupostària que s'indica, fins a un import global màxim, nou milions dos-cents dotze mil cent-quatre euros (9.212.104 euros). Aquestes ajudes es concediran amb càrrec al crèdit consignat en el pressupost de despesa de la Conselleria d'Economia Sostenible, Sectors Productius, Comerç i Treball, en la corresponent línia de subvenció del capítol 7, amb el desglossament següent:  
a) Línia d'ajudes destinada a pimes del sector comercial: un import global màxim de 6.567.569 euros amb càrrec a la línia pressupostària S9034, de capítol 7. Expedient tipus CMYTEC.  
b) Línia d'ajudes destinada a associacions sense ànim lucratiu: un import global màxim de 2.644.535 euros amb càrrec a la línia pressupostària S9034, de capítol 7. Expedient tipus CMATEC.  
2. Aquesta convocatòria és finançada pel Mecanisme de Recuperació i Resiliència de la Unió Europea, establit pel Reglament (UE) 2020/2094 del Consell, de 14 de desembre de 2020, pel qual s'estableix un Instrument de Recuperació de la Unió Europea per a donar suport a la recuperació després de la crisi de la COVID-19, i regulat segons Reglament (UE) 2021/241, del Parlament Europeu i del Consell, de 12 de febrer de 2021.   
D'acord amb el que s'estableix en l'article 7 de la Llei 11/2020, de 30 de desembre, i en l'article 37 del Reial decret llei 36/2020, de 30 de desembre, el finançament corresponent a aquestes ajudes està legalment afectat a finançar els projectes o línies d'acció que s'integren dins del Pla de recuperació.  
3. La dotació d'aquesta convocatòria podrà incrementar-se si concorre algun dels supòsits previstos en l'article 11 del Decret 77/2019, de 7 de juny, del Consell, de regulació del procediment de gestió del pressupost de la Generalitat. La convocatòria podrà ser incrementada en una quantia màxima addicional, que es fixa en deu milions d'euros (10.000.000 €), sense necessitat de realitzar una nova convocatòria, si concorre alguna de les circumstàncies previstes en l'esmentat article 11.   
  
En tot cas, aquest increment queda condicionat a la declaració de disponibilitat del crèdit que haurà de ser publicada en el Diari Oficial de la Generalitat Valenciana. Aquesta publicitat no implicarà l'obertura de termini per a presentar noves sol·licituds ni l'inici de nou còmput per a resoldre.  
  
Tercer. Procediment de concessió de les ajudes  
El procediment de concessió de les ajudes serà el de concurrència no competitiva, per ordre de presentació de sol·licituds, entre les presentades per les potencials beneficiàries establides en la base cinquena de les bases reguladores, conforme als principis de publicitat, transparència, igualtat i no discriminació.   
  
Quart. Beneficiàries  
Podran acollir-se a les ajudes que es convoquen en aquesta resolució, les petites i mitjanes empreses del comerç al detall i les associacions sense ànim lucratiu del sector comercial, que complisquen els requisits establits per a cada tipus d'ajuda en la base cinquena de les bases reguladores.  
  
Cinqué. Obligacions de les beneficiàries  
1. Les entitats beneficiàries hauran de complir les obligacions a què fa referència la base reguladora sisena.   
2. Les entitats beneficiàries hauran de complir, a més, les obligacions, europees i nacionals, relatives al finançament del Mecanisme de Recuperació i Resiliència de la Unió Europea. A aquest efecte, s'hauran d'atindre al següent:  
a) Se sotmetran a les actuacions de control de les institucions de la Unió, en virtut de l'article 22.2.e) del Reglament (UE) 2021/241, del Parlament Europeu i del Consell, de 12 de febrer.   
b) Recaptaran, a l'efecte d'auditoria i control de l'ús de fons i en format electrònic, les categories harmonitzades de dades previstes en l'article 22.2.d) del Reglament (UE) 2021/241, del Parlament Europeu i del Consell, de 12 de febrer. Aquestes dades seran incorporades en una base de dades única.   
c) Seran responsables de la fiabilitat i el seguiment de l'execució de les actuacions subvencionades, de manera que puga conéixer-se en tot moment el nivell de consecució de cada actuació.  
d) Hauran d'establir mecanismes que asseguren que les actuacions a desenvolupar per tercers contribueixen a l'assoliment de les actuacions previstes i que les dites terceres aporten la informació que, si escau, fora necessària per a determinar el valor dels indicadors, fites i objectius pertinents del Pla de recuperació.  
e) Assumeixen el manteniment d'una adequada pista d'auditoria de les actuacions realitzades en el marc d'aquesta subvenció i l'obligació de manteniment de la documentació de suport. El subministrament de la informació es realitzarà en els termes que establisca el Ministeri d'Hisenda i Funció Pública, de conformitat amb la normativa nacional i de la Unió Europea.  
En aquest sentit, les perceptores de l'ajuda hauran de conservar els documents justificatius i tota altra documentació concernent al finançament, en format electrònic, durant un període de cinc anys a partir de l'operació. Aquest període serà de tres anys si el finançament no supera els 60.000 euros.  
f) Tenen l'obligació d'assegurar la regularitat de la despesa subjacent i l'adopció de mesures dirigides a previndre, detectar, comunicar i corregir el frau i la corrupció, previndre el conflicte d'interés i el doble finançament.   
g) Custodiaran i conservaran la documentació de l'activitat finançada pel Mecanisme de Recuperació i Resiliència, de conformitat amb l'article 132 del Reglament (UE, Euratom) 2018/1046, del Parlament Europeu i del Consell, de 18 de juliol de 2018, sobre les normes financeres aplicables al pressupost general de la Unió.  
h) En l'execució de les actuacions subvencionades no es perjudicarà significativament el medi ambient, d'acord amb l'article 17 del Reglament (UE) 2020/852, del Parlament Europeu i del Consell, de 18 de juny de 2020, relatiu a l'establiment d'un marc per a facilitar les inversions sostenibles i pel qual es modifica el Reglament (UE) 2019/2088.   
  
3. Alhora, han de complir les obligacions d'informació i publicitat indicades en la base catorze.  
  
Sisé. Sol·licituds i documentació  
1. Les entitats sol·licitants hauran de presentar una sol·licitud d'ajuda única per establiment, que podrà englobar una o diverses de les categories de despeses susceptibles de ser subvencionades, indicades en la base tercera de les bases reguladores. Els conceptes de despesa, per a ser considerats finançables, hauran de detallar-se individualment en la memòria a presentar juntament amb la sol·licitud. En cas contrari, no seran tinguts en compte en la configuració de la despesa finançable. La presentació de la sol·licitud implica l'acceptació de les bases reguladores.  
2. Les sol·licituds, d'acord amb el model normalitzat disponible en el corresponent tràmit telemàtic segons l'ajuda que es pretenga sol·licitar, de les regulades en aquesta convocatòria, es presentaran únicament per via telemàtica, a través de la seu electrònica de la Generalitat (https://sede.gva.es/es), en la GUIA PROP, Tràmits i serveis, d'acord amb el que es preveu en la base onze de les bases reguladores, i en aplicació del que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques (d'ara endavant LPACAP). Qualsevol sol·licitud presentada seguint un procediment diferent del descrit ací, serà inadmesa.  
  
a) Les persones jurídiques i les entitats hauran d'emplenar la sol·licitud, amb l'accés amb la signatura digital de representant d'entitat emesa per qualsevol de les entitats admeses en el portal electrònic de la Generalitat:  
(https://sede.gva.es/es/web/sede\_electronica/sede\_certificados), o certificat digital del seu representant, que haurà d'inscriure's en el Registre de Representants de la Generalitat.   
b) Les persones físiques hauran d'emplenar la sol·licitud accedint amb la signatura digital de ciutadania o a través d'un representant inscrit en el Registre de Representants, en els mateixos termes que en el paràgraf anterior.  
3. En la pàgina web de la seu electrònica de la Generalitat (https://sede.gva.es/es) consta la informació sobre les signatures digitals admeses, i les instruccions per a la tramitació telemàtica de la sol·licitud i posteriors aportacions de documentació, si escau.  
4. Hi ha una adreça electrònica d'assistència tècnica generalitat\_en\_red@gva.es destinada a solucionar qualsevol problema tècnic relacionat amb la presentació telemàtica d'aquesta sol·licitud.  
5. A la sol·licitud, i a l'annex corresponent segons l'ajuda sol·licitada, s'adjuntarà la documentació que siga escaient, de la indicada en la base onze de les bases reguladores, i de l'específica que puga exigir-se en les esmentades bases reguladores en cadascuna de les ajudes que es convoquen. Aquella documentació que haja de presentar-se signada, s'haurà de presentar amb la signatura de representant d'entitat o ciutadania, segons corresponga, i s'aportarà per via telemàtica. Quan la sol·licitud i la documentació les presente una persona física, una persona jurídica o una entitat que actue en nom propi, no a través de representant, s'entendrà signada la documentació remesa, excepte en els documents en què expressament es requerisca l'aportació signada per una persona amb càrrec o representació específica. En aquest cas, tampoc caldrà aportar la documentació acreditativa i identificativa de l'entitat ni del seu representant legal.   
6. Els models d'annexos, declaracions responsables i certificats requerits en les bases reguladores estaran disponibles en la Guia PROP, Tràmits i serveis, a partir de la publicació d'aquesta convocatòria en el DOGV.  
7. L'esmena o l'aportació telemàtica de documentació podrà fer-se utilitzant el tràmit següent de la Guia PROP, Aportació de documentació a un expedient obert d'ajudes de la Conselleria d'Economia Sostenible, Sectors Productius, Comerç i Treball: https://www.gva.es/va/proc15450  
  
Seté. Termini de presentació de les sol·licituds i justificació de les ajudes  
1. El termini per a la presentació de sol·licituds, en la forma establida en els punts 1 i 2 de la base onze i el resolc sisé d'aquesta convocatòria, per a les ajudes convocades mitjançant aquesta resolució, serà des del 24 de juliol fins al 22 de setembre de 2023, tots dos inclusivament.  
2. Juntament amb la sol·licitud es presentarà la justificació de les ajudes, d'acord amb la base onze de la regulació continguda en les esmentades bases reguladores. Es consideraran susceptibles de suport les actuacions realitzades des de l'1 de gener de 2022 fins a la data de presentació de la sol·licitud, sempre que es tracte de despeses subvencionables i efectivament pagades amb anterioritat a la presentació de l'ajuda, de conformitat amb les bases reguladores.  
3. En el cas de les ajudes dirigides a les empreses, les despeses subvencionables en les quals haja incorregut en les seues operacions comercials hauran d'haver sigut abonades en els terminis de pagament previstos en la normativa sectorial aplicable o, en defecte d'això, en els establits en la Llei 3/2004, de 29 de desembre, per la qual s'estableixen mesures de lluita contra la morositat en les operacions comercials.  
  
Huité. Criteris de valoració  
Les sol·licituds es tramitaran de conformitat amb el que s'estableix en les bases reguladores, i la concessió s'efectuarà en règim de concurrència no competitiva, d'acord amb el que s'estableix en les esmentades bases reguladores, per ordre de presentació de sol·licituds, fins a esgotar el crèdit disponible. A aquest efecte, no es considerarà presentada la sol·licitud fins que s'aporte tota la documentació requerida i l'expedient estiga complet.  
  
Nové. Resolució  
1. Les resolucions de concessió es publicaran en el DOGV en els termes establits en la base deu, i amb els efectes establits en l'LPACAP. Per a avisar de la publicació de les resolucions de notificació en el DOGV, s'enviarà un correu electrònic a l'adreça indicada en la sol·licitud.  
2. Aquesta publicació substituirà la notificació, i tindrà els mateixos efectes. La data de la publicació serà la que es considere a l'efecte de notificació.  
3. La resolució de concessió de les ajudes posa fi a la via administrativa. Contra aquesta, la persona interessada podrà optar entre interposar, potestativament, un recurs de reposició davant el mateix òrgan que l'ha dictada, conforme a la legislació vigent de procediment administratiu comú; o bé, impugnar-la directament davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats a partir de la notificació, i formular-hi el corresponent recurs administratiu a l'empara del que s'estableix en els articles 10.1.a) i 46.1 de la Llei 29/1988, de 13 de juliol, reguladora de la jurisdicció contenciosa administrativa.  
  
4. De conformitat amb l'article 37.4 de la Llei 15/2022, de 12 de juliol, integral per a la igualtat de tracte i la no discriminació, les administracions públiques en cap cas podran atorgar ajudes que tinguen com a objecte la realització d'una activitat o el compliment d'una finalitat que atempte, fomente o tolere pràctiques qualificades com a infraccions en el títol IV d'aquesta llei.  
  
Desé. Transparència, subministrament d'informació i dades obertes  
En compliment de la Llei 19/2013, de 9 de desembre, de transparència, accés a la informació pública i bon govern; de la Llei 1/2022, de 13 d'abril, de transparència i bon govern de la Comunitat Valenciana, i de l'article 18 de la Llei general de subvencions, les persones beneficiàries de la subvenció hauran de complir les següents obligacions de transparència:  
1. Les entitats privades i persones físiques hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre, quan:  
a) Perceben durant el període d'un any ajudes o subvencions públiques en una quantia superior a 100.000 euros.  
b) Perceben durant el període d'un any natural ajudes o subvencions de les entitats públiques de la Comunitat Valenciana recollides en l'article 3 de la Llei 1/2022 en una quantia superior a 50.000 euros.  
c) Les ajudes o subvencions percebudes representen almenys el 40 % del total dels seus ingressos anuals, sempre que arriben com a mínim la quantitat de 5.000 euros.  
En particular, hauran de publicar en els termes previstos en els principis generals de l'article 5 de la Llei 19/2013 la informació institucional i organitzativa de l'article 6 d'aquesta, i l'econòmica i pressupostària de l'article 8. Aquesta publicació es realitzarà a través de la pàgina web de l'entitat, o bé a través de la plataforma TEP - Transparència Entitats Privades, de GVA Oberta, a la qual es pot accedir en gvaoberta.gva.es/tep.  
Aquesta informació s'haurà de publicar a partir de l'any següent a aquell en què s'hagen superat els llindars establits, i haurà de mantindre's publicada durant almenys quatre anys naturals.  
Sense perjudici de les obligacions previstes en els apartats anteriors, totes les entitats o persones beneficiàries de subvencions hauran de fer la publicitat adequada del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
Igualment, les entitats o persones beneficiàries de subvencions estan obligades a subministrar a l'entitat concedent, després del requeriment previ, tota la informació que siga necessària per al compliment per aquesta de les obligacions previstes en la Llei de transparència, en el termini de 15 dies hàbils des del requeriment.  
2. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Onzé. Tractament de dades de caràcter personal  
La participació en la present convocatòria comportarà el tractament de dades de caràcter personal de les persones sol·licitants per part de la Conselleria d'Economia Sostenible, Sectors Productius, Comerç i Treball. Així mateix, se l'informa de:  
1. Identitat de la persona responsable del tractament: la Conselleria d'Economia Sostenible, Sectors Productius, Comerç i Treball.  
2. Finalitat del tractament i tractament o tractaments afectats: atendre la sol·licitud presentada d'acord amb el que s'estableix en la convocatòria, en les bases reguladores, en la Llei 38/2003, de 17 de novembre, general de subvencions, i en la seua normativa de desenvolupament, i supletòriament en la Llei 39/2015, d'1 d'octubre, del procediment administratiu comú de les administracions públiques (vegeu Registre de les Activitats del Tractament).  
3. Origen de les dades.  
Les dades personals recollides procedeixen de les sol·licituds presentades per la persona interessada o el seu representant.  
4. Registre d'Activitats de Tractament.  
https://breu.gva.es/b/tmWwr82QVz  
5. Drets de les persones sol·licitants.  
a) Drets de les persones interessades.  
Les persones interessades tenen dret a sol·licitar l'accés a les seues dades personals, la rectificació o supressió d'aquestes, la limitació del seu tractament o a oposar-se a aquest. Per a exercitar els drets, s'haurà de presentar un escrit davant la Sotssecretaria de la Conselleria d'Economia Sostenible, Sectors Productius, Comerç i Treball. S'haurà d'especificar quin d'aquests drets se sol·licita que siga satisfet i, si no s'autoritza l'obtenció de dades d'identitat de la persona sol·licitant o, si escau, de la persona que actue com a representant legal, s'haurà d'aportar la corresponent documentació acreditativa de la identitat i representació. També podrà exercitar els seus drets de manera telemàtica a través de l'enllaç següent:  
https://www.gva.es/va/proc19970  
b) Reclamació davant l'Agència Espanyola de Protecció de Dades.  
Si les persones interessades entenen que s'han vist perjudicades pel tractament de les seues dades o en l'exercici dels seus drets, poden presentar una reclamació davant l'Agència Espanyola de Protecció de Dades a través de la seu electrònica accessible a través de la pàgina web https://www.aepd.es/  
6. Delegat o delegada de protecció de dades.  
En tot cas, les persones sol·licitants podran contactar amb el delegat o delegada de protecció de dades de la Generalitat Valenciana a través de:  
Adreça electrònica: dpd@gva.es  
Adreça postal: passeig de l'Albereda, 16 - 46010 València.  
7. Més informació de protecció de dades.  
https://breu.gva.es/b/6oS6TDUsQg  
  
Dotzé. Verificació de dades  
1. D'acord amb el que s'estableix en la disposició addicional huitena de la Llei orgànica 3/2018, de 5 de desembre, de protecció de dades personals i garantia dels drets digitals, i en l'article 4 de la Llei 40/2015, d'1 d'octubre, de règim jurídic del sector públic, l'òrgan gestor podrà verificar aquelles dades manifestades per les persones interessades amb la finalitat de comprovar-ne l'exactitud.  
2. La potestat de verificació inclou verificar la identitat de la persona sol·licitant o, si escau, del seu representant legal, i consultar les següents dades que consten en la Base de Dades Nacional de Subvencions (BDNS): les subvencions i ajudes que li han sigut concedides, incloses aquelles a les quals s'aplica la regla de minimis, i que la persona sol·licitant no està inhabilitada per a percebre subvencions.  
  
Tretzé. Recursos  
Contra aquesta resolució, que esgota la via administrativa, podrà interposar-se, en el termini d'un mes, un recurs potestatiu de reposició davant el conseller d'Economia Sostenible, Sectors Productius, Comerç i Treball, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions publiques, o bé, en el termini de dos mesos, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que es considere oportú.  
  
València, 14 de juliol de 2023.- La directora general de Comerç, Artesania i Consum: Rosa Ana Seguí Sanmateu.



Descarregar el document amb format PDF

Descarregar les metadades en format XML

Diari Oficial de la Generalitat Valenciana




DOGV - Disposición
==================

Comparte

Comparte

Volver

Guardar el documento Descargar los metadatos en formato XML

Sumario DOGV 9642, del 18-07-2023 (2023/8166)

RESOLUCIÓN de 14 de julio de 2023, de la Dirección General de Comercio, Artesanía y Consumo, por la que se convocan subvenciones en el ejercicio 2023, destinadas al Programa de modernización del comercio: fondo tecnológico, en el marco del Plan de recuperación, transformación y resiliencia.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Datos del documento

Número DOGV
:   9642

Fecha DOGV
:   18-07-2023

Sección del DOGV
:   III. ACTOS ADMINISTRATIVOS - B) SUBVENCIONES Y BECAS

Número del documento
:   2023/8166

CVE


Fecha del documento
:   14-07-2023

Organismo emisor
:   Conselleria de Economía Sostenible, Sectores Productivos, Comercio y Trabajo

Tipo de documento
:   Resolución

Análisis jurídico

 Descriptores 

:   * [Conselleria de Economía Sostenible, Sectores Productivos, Comercio y Trabajo](javascript:void(0))
    * [ayuda pública](javascript:void(0))

RESOLUCIÓN de 14 de julio de 2023, de la Dirección General de Comercio, Artesanía y Consumo, por la que se convocan subvenciones en el ejercicio 2023, destinadas al Programa de modernización del comercio: fondo tecnológico, en el marco del Plan de recuperación, transformación y resiliencia. [2023/8166]  
El Consejo Europeo del 21 de julio de 2020, consciente de la necesidad de hacer un esfuerzo singular y un planteamiento innovador que impulsen la convergencia, la resiliencia y la transformación en la Unión Europea, después del impacto causado en la economía por la pandemia de la COVID-19, acordó un paquete de medidas de gran alcance, conocido como el Instrumento de Recuperación de la Unión Europea (Next Generation EU), por importe de 750.000 millones de euros, compuesto por dos instrumentos: el Mecanismo para la Recuperación y la Resiliencia (de ahora en adelante, MRR), y la Ayuda a la Recuperación para la Cohesión y los Territorios de Europa (REACT-EU). A consecuencia de estos acuerdos, la Unión Europea adoptó el Reglamento (UE) 2020/2094, del Consejo, de 14 de diciembre de 2020, por el que se establece un Instrumento de Recuperación de la Unión Europea para apoyar la recuperación después de la crisis de la COVID-19, y el Reglamento (UE) 2021/241, del Parlamento Europeo y del Consejo, de 12 de febrero de 2021, por el que se establece el Mecanismo de Recuperación y Resiliencia.  
Esta financiación está ayudando a los estados miembros de la Unión Europea a hacer frente a los efectos económicos y sociales de la pandemia, y garantiza, a la vez, que sus economías emprendan las transiciones ecológica y digital para ser más sostenibles y resilientes, con inversiones que aceleren la recuperación y refuercen el crecimiento a largo plazo, para que el mercado interior funcione correctamente con pequeñas y medianas empresas (pymes) sólidas, que puedan aumentar la capacidad de respuesta y afrontar otros retos.  
De acuerdo con lo anterior, el Gobierno de España elaboró el Plan de recuperación, transformación y resiliencia «España Puede» (de ahora en adelante, Plan de recuperación), que incluye diez políticas tractoras o palancas que inciden directamente en aquellos sectores productivos con mayor capacidad de transformación del tejido económico y social. El Plan de recuperación fue aprobado por el Consejo el 13 de julio de 2021, de conformidad con lo establecido en los artículos 18 y 20 del Reglamento (UE) 2021/241, del Parlamento Europeo y del Consejo, de 12 de febrero de 2021.  
De las diez políticas tractoras, la quinta, «Modernización y digitalización del tejido industrial y de la pyme, recuperación del turismo e impulso en una España nación emprendedora», se centra esencialmente en la competitividad industrial y de las pymes.  
Los proyectos que constituyen este plan de recuperación, alineados con los objetivos del Mecanismo de Recuperación y Resiliencia, la transición verde y la digital, han permitido la realización de reformas estructurales, mediante cambios normativos e inversiones que facilitan, por un lado, una adaptación del modelo productivo para la recuperación de la economía después de la pandemia causada por la COVID-19, y, por otro, una transformación hacia una estructura más resiliente que permita que este modelo pueda hacer frente con éxito otras posibles crisis o desafíos en el futuro.  
Para el sector del comercio, la digitalización es un reto ineludible y, con los efectos provocados por la crisis de la COVID-19, además, es ya inaplazable, especialmente para las empresas más pequeñas. Los proyectos en el sector del pequeño comercio tienen como objeto incorporar nuevas tecnologías que permitan que el comercio local responda a los nuevos hábitos de consumo, en el marco del fondo tecnológico.  
La línea de ayudas regulada por la Resolución de 21 de diciembre de 2022, de la Conselleria de Economía Sostenible, Sectores Productivos, Comercio y Trabajo, por la que se aprueban las bases reguladoras y se convocan subvenciones en el ejercici



Descargar el documento en formato PDF

Descargar los metadatos en formato XML